**KLAIPĖDOS MIESTO SAVIVALDYBĖS ADMINISTRACIJOS**

**UGDYMO IR KULTŪROS DEPARTAMENTO**

**ŠVIETIMO SKYRIUS**

**ATASKAITA**

**DĖL IKIMOKYKLINIŲ UGDYMO ĮSTAIGŲ vadovų, logopedų bendradarbiavimo gairių nustatymo su klaipėdos pedagoginės psichologinės tarnybos psichologais, dirbančiais ikimokyklinio ugdymo įstaigose**

2019 m. balandžio 14 d. Nr. ŠV2-6

Klaipėda

Vykdant Klaipėdos miesto savivaldybės administracijos Ugdymo ir kultūros departamento Švietimo skyriaus valstybės tarnautojos vyr. specialistės Aušros Dragašienės 2019 metų nustatytą užduotį, organizuoti 5 pasitarimai Klaipėdos pedagoginėje tarnyboje (toliau – tarnyboje) 2019 m. sausio-vasario mėnesiais. Iš viso organizuotuose ikimokyklinių įstaigų logopedų ir tarnybos psichologų pasitarimuose dalyvavo logopedai iš 45 ikimokyklinių ugdymo įstaigų (toliau – įstaigų), 3 tarnybos psichologai, kuruojantys ikimokyklines įstaigas, 5 specialieji pedagogai. Organizuotuose ikimokyklinių įstaigų vadovų ir psichologų pasitarimuose dalyvavo 21 ikimokyklinės įstaigos direktorius bei 5 tarnybos psichologai ir tarnybos Specialiosios pedagogikos skyriaus vedėja Rita Nemčiauskienė bei specialiosios pedagogės Renata Remeikienė, Vilma Raubienė, Gražina Užbalienė, logopedė Džiuljeta Pikelytė. Taip pat dalyvavo tarnybos Psichologinės pagalbos skyriaus Ikimokyklinio ugdymo poskyrio vedėja Monika Pranauskienė ir šio poskyrio psichologės Lina Noreikienė, Vilma Šamauskienė. Organizuotų pasitarimų tikslas buvo nustatyti ikimokyklinių įstaigų vadovų, logopedų bendradarbiavimo gaires su tarnybos psichologais, dirbančiais įstaigose. Pasitarimų metu aptarta: vaikų specialiųjų ugdymosi poreikių atpažinimas, psichologinės pagalbos formos, sudėtingų situacijų sprendimo būdai (įstaigų vaiko gerovės komisijos (toliau – VGK) pasitarimuose ir tarnybos specialistų); ugdymo ir pagalbos teikimo strategijų taikymas, ugdant vaikus turinčius specialiuosius ugdymosi poreikius; problemų su kuriomis susiduria įstaigose dirbantys logopedai, vaikų tėvai (globėjai, rūpintojai) analizavimas; komandinio darbo svarba. Aiškintasi, kaip įstaigose organizuojami VGK, ar tėvai žino apie minėtą komisiją.

Pasitarimuose dalyvavę tarnybos psichologai, dirbantys ikimokyklinio ugdymo įstaigose, pateikė ataskaitą, pastebėjimus, pasidalino įspūdžiais apie psichologo veiklą ikimokyklinėse ugdymo įstaigose. Tarnybos psichologai pastebėjo, kad kai kuriose įstaigose trūksta komandinio darbo tarp grupės auklėtojos ir pagalbos specialistų.

Išvados:

1. Ikimokyklinio ugdymo įstaigose (toliau – įstaigose) įsteigti psichologų etatai yra didelė parama įstaigose dirbantiems pedagogams, pagalbos specialistams, administracijai, sprendžiant įvairias problemas.
2. Įstaigose trūksta komandinio darbo tarp grupės auklėtojos, pagalbos specialisto, tėvų (globėjų).
3. Ne visose įstaigose VGK veikla organizuojama pagal numatytus teisės akto reikalavimus.
4. Nėra susitarta dėl pritaikytos programos rengimo kriterijų. Neretai pritaikytas programas rengia tik įstaigų logopedai.
5. Įstaigose nėra sistemos ką ir kaip grupės mokytoja, pastebėjusi vaiko raidos neatitikimą, turi informuoti.
6. Ne visi pedagogai įstaigose prisimena vaiko amžiaus tarpsnio ypatumus.
7. Psichologai vykdo ugdymo stebėjimus ir teikia rekomendacijas, konsultuoja veda paskaitas tėvams ir darbuotojams.
8. Įstaigose dirbantys psichologai nesprendžia kolektyvo tarpusavio santykių.

Rekomendacijos:

1. Siekiant tobulinti pagalbos vaikui teikimą, atkreipti dėmesį į komandinio darbo būtinybę.
2. Profesionaliai ir pagal teisės aktus organizuoti VGK darbą. Taip pat rugsėjo mėnesį supažindinti įstaigas lankančių vaikų tėvus (globėjus) apie minėtos komisijos veiklą.
3. Logopedų metodinio būrelio tarybai organizuoti pasitarimą su ikimokyklinių įstaigų direktorių pavaduotojų taryba dėl pritaikytų ikimokyklinio ugdymo programų rengimo.
4. Įstaigų direktoriams atkreipti dėmesį į konfidencialumą, kalbant apie ugdytinius, jų tėvus (globėjus) taip pat ir kitais klausimais, susijusiais su ugdytiniais.
5. Aptarti, susitarti ir nuspręsti dėl vieningos sistemos (tvarkos) numatymo, ką ir kam grupės mokytoja, pastebėjusi vaiko raidos sutrikimus, turi informuoti, t. y. visai įstaigos bendruomenei susikurti taisykles, visiems susipažinti ir jų laikytis.
6. Tarnybos specialistams nuolat bendradarbiauti su įstaigomis.

|  |  |
| --- | --- |
| Vyr. specialistė Aušra Dragašienė |  |